Круглы стол па тэме “Роля і месца педагагічных СМІ ў рабоце педагога” быў арганізаваны на мінулым тыдні ў канферэнц-зале “Настаўніцкай газеты”. Кіраўнікі вядучых сродкаў масавай інфармацыі сістэмы адукацыі сабраліся, каб абмеркаваць праблемы, з якімі сутыкаюцца педагагічныя СМІ на сучасным этапе, а таксама вызначыцца з перспектывамі развіцця сваіх выданняў. Сустрэча за круглым сталом стала сустрэчай калег, дзе кожны ўдзельнік змог прадставіць свой погляд на пытанні заяўленай тэматыкі, паказаць набыты вопыт і пазнаёміцца з вопытам іншых выданняў. Узначаліў сустрэчу намеснік міністра адукацыі Віктар Віктаравіч ЯКЖЫК.